CELEX: 32021R1189
Language: hu
Date: 2021-05-07 00:00:00
Title: A Bizottság (EU) 2021/1189 felhatalmazáson alapuló rendelete (2021. május 7.) az (EU) 2018/848 európai parlamenti és tanácsi rendeletnek a meghatározott nemzetséghez vagy fajhoz tartozó ökológiai heterogén anyagok növényi szaporítóanyagainak előállítása és forgalmazása tekintetében történő kiegészítéséről (EGT-vonatkozású szöveg)

2021.7.20.   
               
               
                  HU
               
               
                  Az Európai Unió Hivatalos Lapja
               
               
                  L 258/18
               
            
         A BIZOTTSÁG (EU) 2021/1189 FELHATALMAZÁSON ALAPULÓ RENDELETE
         (2021. május 7.)
         az (EU) 2018/848 európai parlamenti és tanácsi rendeletnek a meghatározott nemzetséghez vagy fajhoz tartozó ökológiai heterogén anyagok növényi szaporítóanyagainak előállítása és forgalmazása tekintetében történő kiegészítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről szóló, 2018. május 30-i (EU) 2018/848 európai parlamenti és tanácsi rendeletre (1) és különösen annak 13. cikke (3) bekezdésére és 38. cikke (8) bekezdése a) pontjának ii. alpontjára,
         mivel:
         
                     (1)
                  
                  
                     Az (EU) 2018/848 rendelet lehetővé teszi a gazdasági szereplők számára, hogy az ökológiai heterogén anyagok növényi szaporítóanyagait a nyilvántartásba vételre és a szuperelit, az elit és a minősített anyag minősítési kategóriákra, illetve a C.A.C. anyag, a standard és a kereskedelmi kategóriákra vonatkozó, a 66/401/EGK (2), a 66/402/EGK (3), a 68/193/EGK (4), a 98/56/EK (5), a 2002/53/EK (6), a 2002/54/EK (7), a 2002/55/EK (8), a 2002/56/EK (9), a 2002/57/EK (10), a 2008/72/EK (11) és a 2008/90/EK tanácsi irányelvben (12), vagy az ezen irányelvek alapján elfogadott jogi aktusokban foglalt minőségi, egészségi állapotra vonatkozó és azonosítási követelményeknek való megfelelés nélkül forgalmazhassák. A rendelet kimondja továbbá, hogy a forgalmazásnak meg kell felelnie a Bizottság által elfogadott harmonizált követelményeknek.
                  
               
                     (2)
                  
                  
                     Az ökológiai heterogén anyagok növényi szaporítóanyagai gazdasági szereplőinek és felhasználóinak az ezen anyagok fajtaazonossága, egészségi állapota és minősége vonatkozásában felmerülő szükségei kielégítése érdekében szabályokat kell megállapítani a vetőmagtételek leírásával és minőségi minimumkövetelményeivel kapcsolatban, beleértve az ökológiai heterogén anyagok növényi szaporítóanyagainak fajtaazonosságát, analitikai tisztaságát, csírázási arányát, egészségi állapotát, csomagolását, jelölését és amennyiben lehetséges, az ilyen anyagoknak a gazdasági szereplők általi fenntartását, valamint a gazdasági szereplők által megőrzendő információkat.
                  
               
                     (3)
                  
                  
                     Az ökológiai heterogén szaporítóanyagok különböző agro-ökológiai feltételekhez való hozzáigazításának előmozdítása érdekében a kutatásra és fejlesztésre szánt ökológiai heterogén anyagok növényi szaporítóanyagai korlátozott mennyiségének átadását mentesíteni kell e rendelet követelményei alól.
                  
               
                     (4)
                  
                  
                     A hatósági ellenőrzések elvégzésére vonatkozó konkrét kritériumokat és feltételeket is meg kell határozni annak érdekében, hogy az előállítás, az előkészítés és a forgalmazás valamennyi szakaszában biztosított legyen a nyomonkövethetőség, valamint az ökológiai heterogén anyagok növényi szaporítóanyagait forgalmazó gazdasági szereplőket érintő ellenőrzések tekintetében az (EU) 2018/848 rendeletnek való megfelelés.
                  
               
                     (5)
                  
                  
                     Az ökológiai heterogén anyagot nagy fokú fenotípusos és genetikai sokféleség, valamint a fejlődést és a bizonyos termesztési körülményekhez való alkalmazkodást lehetővé tévő dinamikus jelleg jellemzi. Ellentétben azokkal a vetőmagkeverékekkel, amelyeket évente újraalkotnak a fajták alapján, vagy a szintetikus fajtákkal, amelyek meghatározott szülő növények keresztezésével jönnek létre olyan módon, hogy ismételt keresztbeporzáson mennek keresztül a stabil populáció rekonstruálása céljából, vagy a genetikai anyagokkal és a hobbifajtákkal, beleértve a 2008/62/EK bizottsági irányelvben (13) és a 2009/145/EK bizottsági irányelvben (14) meghatározott honos fajokat is, az ökológiai heterogén anyag célja, hogy alkalmazkodjon az ismétlődő természetes és mesterséges szelekció miatti különböző biotikus és abiotikus terhelésekhez, ezért ezen anyag várhatóan idővel megváltozik.
                  
               
                     (6)
                  
                  
                     Szabályokat kell megállapítani az ökológiai heterogén anyag vetőmagtételeinek azonosításával kapcsolatban annak érdekében, hogy az említett anyag sajátos jellemzőit figyelembe lehessen venni. A minőségi minimumkövetelményekre – mint például az egészségi állapot, az analitikai tisztaság és a csírázási arány – vonatkozó szabályoknak ugyanazokat a normákat kell biztosítaniuk, mint amelyeket a legalacsonyabb kategóriába sorolt vetőmagokra és más növényi szaporítóanyagokra (C.A.C., standard, kereskedelmi vagy minősített kategória) a 66/401/EGK, a 66/402/EGK, a 68/193/EGK, a 98/56/EK, a 2002/54/EK, a 2002/55/EK, a 2002/56/EK, a 2002/57/EK, a 2008/72/EK és a 2008/90/EK irányelv előír. Ezekre a szabályokra azért van szükség, hogy az ökológiai heterogén szaporítóanyagok felhasználóinak – azaz a mezőgazdasági termelőknek és a kertészeknek – az érdekeit szolgálják, akiket biztosítani kell a szaporítóanyagok megfelelő minősége és fajtaazonossága tekintetében. A tapasztalat azt mutatja, hogy az ökológiai heterogén anyagok növényi szaporítóanyagai képesek e normák teljesítésére.
                  
               
                     (7)
                  
                  
                     A gazdasági szereplők számára lehetővé kell tenni, hogy az ökológiai heterogén szaporítóanyag csírázásra vonatkozó feltételeknek meg nem felelő vetőmagját is forgalmazhassák az adott anyag forgalmazása tekintetében történő nagyobb rugalmasság biztosítása érdekében. Annak érdekében azonban, hogy a felhasználók megalapozott döntést hozhassanak, a szállítónak fel kell tüntetnie az érintett vetőmag csírázási arányát az ökológiai heterogén anyagok növényi szaporítóanyagainak címkéjén vagy közvetlenül azok csomagolásán.
                  
               
                     (8)
                  
                  
                     Az (EU) 2018/848 rendelet 37. cikkének megfelelően az ökológiai termelés az (EU) 2017/625 európai parlamenti és tanácsi rendelet (15) alapján végzett hatósági ellenőrzések és egyéb hatósági tevékenységek tárgyát képezi. Ennek megfelelően a tagállamoknak ki kell jelölniük az ökológiai heterogén anyagokkal foglalkozó gazdasági szereplők hatósági ellenőrzésére jogosult illetékes hatóságokat az ökológiai termelésre vonatkozó szabályoknak való megfelelés biztosítása érdekében. Az ökológiai heterogén anyagot kockázatalapú hatósági ellenőrzéseknek kell alávetni az e rendeletben megállapított követelmények teljesülésének szavatolása érdekében. A fajtaazonosságra, az analitikai tisztaságra, a csírázási arányra és a növények egészségi állapotára vonatkozó ellenőrzéseket és ezeknek az (EU) 2016/2031 rendeletnek való megfelelőségét a hivatalos vizsgálati protokollok szerint az illetékes hatóságok által kijelölt laboratóriumokban kell elvégezni a vonatkozó nemzetközi szabványoknak megfelelően.
                  
               
                     (9)
                  
                  
                     A gazdasági szereplőknek az ellenőrzésük alatt álló ökológiai heterogén anyag nyomonkövethetőségének, növényegészségügyi ellenőrzéseinek és lehető legjobb kezelésének biztosítása érdekében vezetniük kell a szükséges nyilvántartásokat.
                  
               
                     (10)
                  
                  
                     Az ökológiai heterogén anyag nem stabil, ezért a növényfajta-bejegyzéshez jelenleg használt egységességre és állandóságra vonatkozó vizsgálati módszerek nem megfelelőek. Az ökológiai heterogén anyag azonosítását és nyomonkövethetőségét ezért az előállítási módszereinek, valamint fenotípusos és agronómiai jellemzőinek leírásával kell szavatolni.
                  
               
                     (11)
                  
                  
                     Szabályokat kell megállapítani az ökológiai heterogén anyagok fenntartásával kapcsolatban a fajtaazonosság és a minőség biztosítása érdekében, amennyiben az ilyen fenntartás lehetséges.
                  
               
                     (12)
                  
                  
                     Ezt a rendeletet ugyanúgy 2022. január 1-jétől indokolt alkalmazni, mint az (EU) 2018/848 rendeletet,
                  
               ELFOGADTA EZT A RENDELETET:
         
            1. cikk
            Tárgy
            E rendelet megállapítja az (EU) 2018/848 rendelet szerinti ökológiai heterogén anyagok növényi szaporítóanyagainak előállítására és forgalmazására vonatkozó szabályokat, amelyek a 66/401/EGK, a 66/402/EGK, a 68/193/EK, a 98/56/EK, a 2002/53/EK, a 2002/54/EK, a 2002/55/EK, a 2002/56/EK, a 2002/57/EK, a 2008/72/EK és a 2008/90/EK irányelv értelmében mezőgazdasági és zöldségfajok vetőmagjai, zöldség-szaporítóanyagok a vetőmagok kivételével, dísznövények szaporítóanyagai, szőlő-szaporítóanyagok és gyümölcstermő növények szaporítóanyagai.
            E rendelet nem alkalmazandó a korlátozott mennyiségű, kutatás és fejlesztés céljára felhasználandó ökológiai heterogén anyagok növényi szaporítóanyagainak átadására.
         
         
            2. cikk
            Fogalommeghatározások
            E rendelet alkalmazásában:
            
                        1.
                     
                     
                        „ökológiai heterogén szaporítóanyag”: az (EU) 2018/848 rendelet 3. cikkének 18. pontja szerinti növénycsoportosítás, amelyet az említett rendelet 3. cikkének 1. pontjában foglalt követelményeknek megfelelően állítottak elő;
                     
                  
                        2.
                     
                     
                        „szülő növény”: minden olyan növényi anyag, amelynek keresztezése vagy szaporítása ökológiai heterogén anyagot eredményezett;
                     
                  
                        3.
                     
                     
                        „kis méretű csomagolás”: olyan csomagolás, amely a II. mellékletben előírt maximális mennyiségekig tartalmaz vetőmagot.
                     
                  
         
            3. cikk
            Az ökológiai heterogén anyagok növényi szaporítóanyagainak előállítása és forgalmazása az Unióban
            Az ökológiai heterogén anyagok növényi szaporítóanyagait csak abban az esetben lehet az Unióban előállítani vagy forgalmazni, ha az alábbi követelmények mindegyike teljesül:
            
                        1.
                     
                     
                        megfelelnek az alábbiakra vonatkozó követelményeknek:
                        
                                    a)
                                 
                                 
                                    a fajtaazonosságra vonatkozó, az 5. cikkben említett követelmények;
                                 
                              
                                    b)
                                 
                                 
                                    az egészségi állapotra, az analitikai tisztaságra és a csírázási arányra vonatkozó, a 6. cikkben említett követelmények;
                                 
                              
                                    c)
                                 
                                 
                                    a csomagolásra és a jelölésre vonatkozó, a 7. cikkben említett követelmények;
                                 
                              
                  
                        2.
                     
                     
                        leírásuk tartalmazza a 4. cikkben említett elemeket;
                     
                  
                        3.
                     
                     
                        a 9. cikkben említett hatósági ellenőrzések hatálya alá tartoznak;
                     
                  
                        4.
                     
                     
                        olyan gazdasági szereplők állítják elő vagy forgalmazzák azokat, akik megfelelnek a 8. cikkben foglalt tájékoztatási követelményeknek; valamint
                     
                  
                        5.
                     
                     
                        a 10. cikkel összhangban tartják fenn azokat.
                     
                  
         
            4. cikk
            Az ökológiai heterogén anyagok leírása
            
               (1)   Az ökológiai heterogén anyagok leírásának tartalmaznia kell az alábbi elemek mindegyikét:
               
                           a)
                        
                        
                           jellemzőik leírását, beleértve a következőket:
                           
                                       i.
                                    
                                    
                                       az anyagra jellemző legfontosabb közös tulajdonságok fenotípusos jellemzése, valamint az anyag heterogenitásának leírása az egyes reproduktív egységek között megfigyelhető fenotípusos sokféleség jellemzésével;
                                    
                                 
                                       ii.
                                    
                                    
                                       a releváns jellemzőik dokumentálása, beleértve az agronómiai szempontokat, például a terméshozamot, a hozamstabilitást, az alacsony anyagbeviteli rendszerekhez való alkalmasságot, a teljesítményt, az abiotikus terheléssel szembeni ellenálló képességet, a betegségekkel szembeni ellenálló képességet, a minőségi paramétereket, az ízt vagy a színt;
                                    
                                 
                                       iii.
                                    
                                    
                                       a ii. alpontban említett jellemzőkre vonatkozó vizsgálatok rendelkezésre álló eredményei;
                                    
                                 
                     
                           b)
                        
                        
                           az ökológiai heterogén anyag nemesítési vagy előállítási módszeréhez használt technika típusának leírása;
                        
                     
                           c)
                        
                        
                           az ökológiai heterogén anyag nemesítéséhez vagy előállításához használt szülő növény és az érintett gazdasági szereplő által alkalmazott saját ellenőrzési program leírása, hivatkozással a (2) bekezdés a) pontjában és adott esetben a (2) bekezdés c) pontjában említett gyakorlatokra;
                        
                     
                           d)
                        
                        
                           a gazdaságban alkalmazott irányítási és szelekciós gyakorlatok leírása hivatkozással a (2) bekezdés b) pontjára és adott esetben a szülő növény leírása hivatkozással a (2) bekezdés c) pontjára;
                        
                     
                           e)
                        
                        
                           hivatkozás a termesztési vagy az előállítási országra, az előállítás évére vonatkozó információkkal, valamint a talaj- és éghajlati adottságok leírásával.
                        
                     
            
               (2)   Az (1) bekezdésben említett anyagot az alábbi technikák egyikével lehet előállítani:
               
                           a)
                        
                        
                           több különböző fajtájú szülő növény keresztezése, keresztezési protokollok alkalmazásával a sokszínű ökológiai heterogén anyag előállítása érdekében a keresztezési utódok válogatás nélküli továbbszaporítása, ismételt újravetése és az állomány természetes és/vagy mesterséges szelekciónak való kitétele révén, feltéve, hogy ezen anyag az (EU) 2018/848 rendelet 3. cikkének 18. pontjával összhangban magas szintű genetikai sokféleséget mutat;
                        
                     
                           b)
                        
                        
                           a gazdaságban alkalmazott irányítási gyakorlatok, beleértve az olyan anyag szelekcióját, létrehozását vagy fenntartását, amelyet az (EU) 2018/848 rendelet 3. cikkének 18. pontjával összhangban magas szintű genetikai sokféleség jellemez;
                        
                     
                           c)
                        
                        
                           bármely egyéb technika, amelyet ökológiai heterogén anyagok nemesítésére vagy előállítására használnak, figyelembe véve a szaporítás sajátos jellemzőit.
                        
                     
         
         
            5. cikk
            Az ökológiai heterogén anyagok növényi szaporítóanyagai vetőmagtételeinek fajtaazonosságára vonatkozó követelmények
            Az ökológiai heterogén anyagok növényi szaporítóanyagainak az alábbi elemek mindegyike alapján azonosíthatónak kell lenniük:
            
                        1.
                     
                     
                        az ökológiai heterogén anyag létrehozására szolgáló keresztezés során alkalmazott szülő növény és előállítási rendszer, a 4. cikk (2) bekezdésének a) pontjában vagy adott esetben a 4. cikk (2) bekezdésének c) pontjában meghatározottak szerint, vagy a 4. cikk (2) bekezdésének b) pontjában és a 4. cikk (2) bekezdésének c) pontjában említett esetekben az anyag és a gazdaságon belüli irányítási gyakorlatok előélete, beleértve azt is, hogy a szelekció természetes úton és/vagy emberi beavatkozás útján történt-e;
                     
                  
                        2.
                     
                     
                        a termesztési vagy előállítási ország;
                     
                  
                        3.
                     
                     
                        a legfontosabb közös tulajdonságok és az anyag fenotípusos heterogenitásának jellemzése.
                     
                  
         
            6. cikk
            Az ökológiai heterogén anyagok növényi szaporítóanyagainak egészségi állapotára, analitikai tisztaságára és csírázási arányára vonatkozó követelmények
            
               (1)   Az ökológiai heterogén anyagok növényi szaporítóanyagainak meg kell felelniük az (EU) 2016/2031 rendelet, az (EU) 2019/2072 bizottsági végrehajtási rendelet (16) és az (EU) 2016/2031 rendelet alapján elfogadott egyéb vonatkozó jogi aktusok rendelkezéseinek az uniós zárlati károsítók, a védett zónás zárlati károsítók és az uniós vizsgálatköteles nemzárlati károsítók jelenléte és az ellenük hozott intézkedések tekintetében.
            
            
               (2)   A 66/401/EGK irányelv 2. cikke (1) bekezdésének A. pontjában felsorolt takarmánynövény-fajok ökológiai heterogén anyagai növényi szaporítóanyagainak előállítására és forgalmazására a következő rendelkezéseket kell alkalmazni:
               
                           a)
                        
                        
                           a 66/401/EGK irányelv I. mellékletének 5. pontjában szereplő táblázat 1. pontja és utolsó oszlopa; valamint
                        
                     
                           b)
                        
                        
                           a 66/401/EGK irányelv II. melléklete I. szakaszának 2. és 3. pontja, valamint II. mellékletének III. szakasza.
                        
                     
            
               (3)   A 66/402/EGK irányelv 2. cikke (1) bekezdésének A. pontjában felsorolt gabonafajok ökológiai heterogén anyagai növényi szaporítóanyagainak előállítására és forgalmazására a következő rendelkezéseket kell alkalmazni:
               
                           a)
                        
                        
                           a 66/402/EGK irányelv I. mellékletének 6. pontjában szereplő táblázat 1. pontja és utolsó oszlopa;
                        
                     
                           b)
                        
                        
                           az említett irányelv II. mellékletének 2.A. pontjában szereplő táblázat harmadik, hatodik, tizedik, tizenharmadik, tizenhatodik, huszadik és huszonegyedik sora és 2.B. pontja;
                        
                     
                           c)
                        
                        
                           az említett irányelv II. mellékletének 3. pontjában szereplő táblázat utolsó oszlopa;
                        
                     
                           d)
                        
                        
                           az említett irányelv II. mellékletének 4. pontjában szereplő táblázat harmadik és hatodik sora.
                        
                     
            
               (4)   A 68/193/EGK irányelv szerinti szőlő ökológiai heterogén anyagai növényi szaporítóanyagainak előállítására és forgalmazására a következő rendelkezéseket kell alkalmazni:
               
                           a)
                        
                        
                           a 68/193/EGK irányelv I. mellékletének 2., 3., 4., 6. és 7. szakasza, valamint 8. szakaszának 6. pontja;
                        
                     
                           b)
                        
                        
                           a 68/193/EGK irányelv II. melléklete az 1.1. pont kivételével.
                        
                     
            
               (5)   A 98/56/EK irányelv szerinti dísznövények ökológiai heterogén anyagai növényi szaporítóanyagainak előállítására és forgalmazására a 93/49/EGK irányelv (17) 3. cikkét kell alkalmazni.
            
            
               (6)   A 2002/54/EK irányelv szerinti répa ökológiai heterogén anyagai növényi szaporítóanyagainak előállítására és forgalmazására az említett irányelv I. mellékletének A.1., B.2. és B.3. pontjában foglaltakat kell alkalmazni.
            
            
               (7)   A 2002/55/EK irányelv 2. cikke (1) bekezdésének b) pontjában felsorolt zöldségfajok ökológiai heterogén anyagai növényi szaporítóanyagainak előállítására és forgalmazására az említett irányelv II. mellékletének 2. és 3. pontjában foglaltakat kell alkalmazni.
            
            
               (8)   A 2002/56/EK irányelv szerinti vetőburgonya ökológiai heterogén anyagai növényi szaporítóanyagainak előállítására és forgalmazására az I. melléklet 3. pontjában és a II. mellékletben a vetőburgonya legalacsonyabb kategóriájára vonatkozó rendelkezéseket kell alkalmazni.
            
            
               (9)   A 2002/57/EK irányelv 2. cikke (1) bekezdésének b) pontjában felsorolt olaj- és rostnövények ökológiai heterogén anyagai növényi szaporítóanyagainak előállítására és forgalmazására a következő rendelkezéseket kell alkalmazni:
               
                           a)
                        
                        
                           a 2002/57/EK irányelv I. mellékletének 1. pontja és a 4. pontjában szereplő táblázat utolsó oszlopa;
                        
                     
                           b)
                        
                        
                           a II. melléklet I.4.A. pontjában szereplő táblázat, a Brassica ssp. és a Sinapis alba elit vetőmagjára vonatkozó követelmények kivételével, valamint a 2002/57/EK irányelv II. mellékletének I.5. pontjában szereplő táblázat utolsó oszlopa.
                        
                     
            
               (10)   A 2008/72/EK irányelv szerinti, az ökológiai heterogén anyagok vetőmagokon kívüli zöldségszaporító és -ültetési anyagainak előállítására és forgalmazására a 93/61/EGK bizottsági irányelv (18) 3. és 5. cikkét kell alkalmazni.
            
            
               (11)   A 2008/90/EK irányelv szerinti ökológiai heterogén gyümölcsszaporító anyagok növényi szaporítóanyagainak és a szánt gyümölcstermő növények előállítására és forgalmazására a következő rendelkezéseket kell alkalmazni:
               
                           a)
                        
                        
                           a 2014/98/EU bizottsági végrehajtási irányelv (19) 23. cikke, kivéve az (1) bekezdés b) pontját, valamint 24., 26., 27. és 27a. cikke;
                        
                     
                           b)
                        
                        
                           a 2014/98/EU végrehajtási irányelv I., II. és III. melléklete, valamint az irányelv IV. mellékletében a C.A.C. anyagra vonatkozó követelmények.
                        
                     
            
               (12)   A (2)–(11) bekezdés csak a vetőmagok analitikai tisztaságára és csírázási arányára vonatkozó követelmények, valamint az egyéb szaporítóanyagok minőségére és egészségi állapotára vonatkozó követelmények tekintetében alkalmazandó, a fajtaazonosság, a fajtatisztaság és az ökológiai heterogén anyagok növényi szaporítóanyagainak fajtaazonosságára és fajtatisztaságára vonatkozó szabadföldi ellenőrzési követelmények tekintetében azonban nem.
            
            
               (13)   Az (1)–(12) bekezdés rendelkezéseitől eltérve a gazdasági szereplők az ökológiai heterogén szaporítóanyag csírázásra vonatkozó feltételeknek meg nem felelő vetőmagját is forgalomba hozhatják, feltéve, hogy a szállító feltünteti az érintett vetőmag csírázási arányát a címkén vagy közvetlenül a csomagoláson.
            
         
         
            7. cikk
            Az ökológiai heterogén anyagok növényi szaporítóanyagainak csomagolására és jelölésére vonatkozó követelmények
            
               (1)   Amennyiben az ökológiai heterogén anyagok növényi szaporítóanyagait nem kis méretű csomagolásban tárolják, azokat olyan csomagokban vagy konténerekben kell tárolni, amelyeket oly módon zártak le, hogy azokat ne lehessen kinyitni anélkül, hogy a csomagon vagy a konténeren a manipulálásra utaló bizonyíték maradna.
            
            
               (2)   A gazdasági szereplőnek az ökológiai heterogén anyagok növényi szaporítóanyagai vetőmagjainak csomagolásán vagy konténerén az Unió legalább egyik hivatalos nyelvén megszövegezett címkét kell elhelyeznie.
               E címkének:
               
                           a)
                        
                        
                           olvashatónak, az egyik oldalra írottnak vagy nyomtatottnak, illetve nem használtnak és jól láthatónak kell lennie;
                        
                     
                           b)
                        
                        
                           tartalmaznia kell az e rendelet I. mellékletében meghatározott információkat;
                        
                     
                           c)
                        
                        
                           sárga színűnek kell lennie egy zöld, átlós kereszttel.
                        
                     
            
               (3)   Az I. mellékletben meghatározott információ a címke helyett közvetlenül a csomagolásra vagy a konténerre is nyomtatható vagy írható. Ebben az esetben a (2) bekezdés c) pontja nem alkalmazandó.
            
            
               (4)   Kis méretű, átlátszó csomagolás esetén a címke elhelyezhető a csomagoláson belül, feltéve, hogy az jól olvasható.
            
            
               (5)   Az (1)–(4) bekezdéstől eltérve az ökológiai heterogén anyag zárt és címkézett csomagokban és konténerekben található vetőmagja a II. mellékletben meghatározott maximális mennyiségek erejéig a végső felhasználók számára jelölés nélküli és plombálatlan csomagokban is értékesíthető, feltéve, hogy kérésére a vevőt a kézbesítés időpontjában írásban tájékoztatják a fajról, az anyag megnevezéséről és a tétel hivatkozási számáról.
            
         
         
            8. cikk
            A gazdasági szereplők által megőrzendő információkra vonatkozó követelmények
            
               (1)   Az ökológiai heterogén anyagok növényi szaporítóanyagait előállító vagy forgalmazó valamennyi gazdasági szereplő köteles:
               
                           a)
                        
                        
                           megőrizni az (EU) 2018/848 rendelet 13. cikkének (2) bekezdésével összhangban benyújtott értesítés másolatát, az említett rendelet 39. cikke (1) bekezdésének d) pontja szerint benyújtott nyilatkozat egy példányát, és adott esetben az említett rendelet 35. cikkével összhangban kapott tanúsítvány másolatát;
                        
                     
                           b)
                        
                        
                           biztosítani az ökológiai heterogén anyag nyomonkövethetőségét a 4. cikk (2) bekezdésének a) pontjának vagy adott esetben a 4. cikk (2) bekezdésének c) pontjának rendelkezéseiben meghatározott előállítási rendszerben azáltal, hogy megőrzi azokat az információkat, amelyek lehetővé teszik azon gazdasági szereplők azonosítását, amelyek az ökológiai heterogén anyag szülő növényét szállították.
                        
                     A gazdasági szereplőnek e dokumentumokat öt évig kell megőriznie.
            
            
               (2)   A forgalmazásra szánt ökológiai heterogén anyagok növényi szaporítóanyagait előállító gazdasági szereplőnek az alábbi információkat is nyilvántartásba kell vennie és meg kell őriznie:
               
                           a)
                        
                        
                           minden egyes bejelentett ökológiai heterogén anyag fajának neve és használatos elnevezése; az ökológiai heterogén anyag előállítására használt technika típusa a 4. cikknek megfelelően;
                        
                     
                           b)
                        
                        
                           a bejelentett ökológiai heterogén anyag jellemzése a 4. cikk rendelkezéseinek megfelelően;
                        
                     
                           c)
                        
                        
                           az ökológiai heterogén anyag nemesítésének helye és az ökológiai heterogén anyag növényi szaporítóanyaga előállításának helye az 5. cikk rendelkezéseinek megfelelően;
                        
                     
                           d)
                        
                        
                           az ökológiai heterogén anyag előállítására használt terület és az előállított mennyiség.
                        
                     
            
               (3)   A 66/401/EGK, a 66/402/EGK, a 68/193/EGK, a 98/56/EK, a 2002/53/EK, a 2002/54/EK, a 2002/55/EK, a 2002/56/EK, a 2002/57/EK, a 2008/72/EK és a 2008/90/EK irányelv szerinti felelős hivatalos szervek hozzáférhetnek az e cikk (1) és (2) bekezdésében hivatkozott információkhoz.
            
         
         
            9. cikk
            Hatósági ellenőrzések
            A tagállamok illetékes hatóságainak vagy – amennyiben az illetékes hatóságok az (EU) 2017/625 rendelet II. címének III. fejezetével összhangban ellenőrzési feladatokat ruháztak át – az átruházott feladatot ellátó szervezeteknek kockázatalapú hatósági ellenőrzéseket kell végezniük az ökológiai heterogén anyagok növényi szaporítóanyagainak előállítására és forgalmazására vonatkozóan az e rendelet 4., 5., 6., 7., 8. és 10. cikkében foglalt követelményeknek való megfelelés ellenőrzése céljából.
            A csírázási arány és az analitikai tisztaság vizsgálatát a Nemzetközi Vetőmagvizsgálati Szövetség alkalmazandó módszereinek megfelelően kell elvégezni.
         
         
            10. cikk
            Az ökológiai heterogén anyagok fenntartása
            Amennyiben a fenntartás lehetséges, az a gazdasági szereplő, amely az (EU) 2018/848 rendelet 13. cikkének megfelelően ökológiai heterogén anyagot jelentett be az illetékes hatóságoknak, köteles megőrizni az anyag azon fő jellemzőit, amelyekkel a bejelentés időpontjában rendelkezett, az anyag fenntartásával, amíg az a piacon marad. A fenntartást az ilyen heterogén anyagok fenntartásához alkalmazott, elfogadott gyakorlatok szerint kell végezni. A fenntartásért felelős gazdasági szereplőnek nyilvántartást kell vezetnie a fenntartás időtartamáról és tartalmáról.
            Az illetékes hatóságok mindenkor hozzáférhetnek az anyagért felelős gazdasági szereplő által vezetett valamennyi nyilvántartáshoz, hogy ellenőrizhessék azok fenntartását. A gazdasági szereplőnek öt évig meg kell őriznie ezeket a nyilvántartásokat attól az időponttól számítva, amelytől az ökológiai heterogén anyag növényi szaporítóanyagát már nem forgalmazzák.
         
         
            11. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2022. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. május 7-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 150., 2018.6.14., 1. o.
         
         
            (2)  A Tanács 66/401/EGK irányelve (1966. június 14.) a takarmánynövény-vetőmagok forgalmazásáról (HL 125., 1966.7.11., 2298. o.).
         
            (3)  A Tanács 66/402/EGK irányelve (1966. június 14.) a gabonavetőmagok forgalmazásáról (HL 125., 1966.7.11., 2309. o.).
         
            (4)  A Tanács 68/193/EGK irányelve (1968. április 9.) a vegetatív szőlő-szaporítóanyagok forgalmazásáról (HL L 93., 1968.4.17., 15. o.).
         
            (5)  A Tanács 98/56/EK irányelve (1998. július 20.) a dísznövények szaporítóanyagainak forgalmazásáról (HL L 226., 1998.8.13., 16. o.).
         
            (6)  A Tanács 2002/53/EK irányelve (2002. június 13.) a mezőgazdasági növényfajok közös fajtajegyzékéről (HL L 193., 2002.7.20., 1. o.).
         
            (7)  A Tanács 2002/54/EK irányelve (2002. június 13.) a répavetőmag forgalmazásáról (HL L 193., 2002.7.20., 12. o.).
         
            (8)  A Tanács 2002/55/EK irányelve (2002. június 13.) a zöldségvetőmagok forgalmazásáról (HL L 193., 2002.7.20., 33. o.).
         
            (9)  A Tanács 2002/56/EK irányelve (2002. június 13.) a vetőburgonya forgalmazásáról (HL L 193., 2002.7.20., 60. o.).
         
            (10)  A Tanács 2002/57/EK irányelve (2002. június 13.) az olaj- és rostnövények vetőmagjának forgalmazásáról (HL L 193., 2002.7.20., 74. o.).
         
            (11)  A Tanács 2008/72/EK irányelve (2008. július 15.) a vetőmagokon kívüli zöldségszaporító és -ültetési anyagok forgalmazásáról (HL L 205., 2008.8.1., 28. o.).
         
            (12)  A Tanács 2008/90/EK irányelve (2008. szeptember 29.) a gyümölcstermő növények szaporítóanyagai, illetve a gyümölcstermesztésre szánt gyümölcstermő növények forgalmazásáról (HL L 267., 2008.10.8., 8. o.).
         
            (13)  A Bizottság 2008/62/EK irányelve (2008. június 20.) a helyi és a regionális feltételekhez természetes módon alkalmazkodott, és génerózió által veszélyeztetett mezőgazdasági honos fajok és fajták elfogadása, és ezen honos fajok és fajták vetőmagjának, valamint vetőburgonyájának forgalmazása esetében alkalmazható eltérésekről (HL L 162., 2008.6.21., 13. o.).
         
            (14)  A Bizottság 2009/145/EK irányelve (2009. november 26.) az adott helyen és régióban hagyományosan termesztett és génerózió által veszélyeztetett honos zöldségfajok és fajták, illetve a kereskedelmi növénytermesztési szempontból tényleges értékkel nem rendelkező, csupán bizonyos feltételek melletti termesztésre nemesített zöldségek fajtáinak elismerése, és ezen honos fajok és fajták vetőmagjának forgalmazása esetében alkalmazható eltérésekről (HL L 312., 2009.11.27., 44. o.).
         
            (15)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.).
         
            (16)  A Bizottság (EU) 2019/2072 végrehajtási rendelete (2019. november 28.) a növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet egységes végrehajtási feltételeinek megállapításáról, valamint a 690/2008/EK bizottsági rendelet hatályon kívül helyezéséről és az (EU) 2018/2019 bizottsági végrehajtási rendelet módosításáról(HL L 319., 2019.12.10., 1. o.).
         
            (17)  A Bizottság 93/49/EGK irányelve (1993. június 23.) a 91/682/EGK tanácsi irányelv értelmében a dísznövények szaporítóanyagaira és a dísznövényekre vonatkozó feltételek jegyzékének kidolgozásáról (HL L 250., 1993.10.7., 9. o.).
         
            (18)  A Bizottság 93/61/EGK irányelve (1993. július 2.) a 92/33/EGK tanácsi irányelv értelmében a vetőmagokon kívüli zöldségszaporító és palántázóanyagokra vonatkozó feltételek jegyzékének meghatározásáról (HL L 250., 1993.10.7., 19. o.).
         
            (19)  A Bizottság 2014/98/EU végrehajtási irányelve (2014. október 15.) a 2008/90/EK tanácsi irányelvnek az ugyanazon irányelv I. mellékletében említett gyümölcstermő növénynemzetségekre és növényfajokra vonatkozó különleges követelmények, a szállítók által teljesítendő különleges követelmények és a hivatalos vizsgálatokra vonatkozó részletes szabályok tekintetében történő végrehajtásáról (HL L 298., 2014.10.16., 22. o.).
      
      
         
            I. MELLÉKLET
            
               A CSOMAGOLÁSON LÉVŐ CÍMKÉN FELTÜNTETENDŐ INFORMÁCIÓK A 7. CIKK (2) BEKEZDÉSÉNEK B) PONTJÁBAN ELŐÍRTAK SZERINT
            
            A.   A címkének az alábbi információkat kell tartalmaznia:
            
                        1.
                     
                     
                        a heterogén anyag megnevezése az „Ökológiai heterogén anyag” kifejezéssel együtt;
                     
                  
                        2.
                     
                     
                        „Uniós szabályok és előírások”;
                     
                  
                        3.
                     
                     
                        a címke elhelyezéséért felelős gazdasági szereplő neve és címe vagy nyilvántartási kódja;
                     
                  
                        4.
                     
                     
                        az előállítási ország;
                     
                  
                        5.
                     
                     
                        a címke elhelyezéséért felelős gazdasági szereplő által megadott hivatkozási szám;
                     
                  
                        6.
                     
                     
                        a lezárás éve és hónapja, a következő kifejezés után: „lezárva”;
                     
                  
                        7.
                     
                     
                        latin betűkkel a faj legalább botanikai neve szerinti megnevezése, amely rövidített formában és a névadó neve nélkül is megadható;
                     
                  
                        8.
                     
                     
                        a bejelentett nettó vagy bruttó tömeg, illetve vetőmag esetében a bejelentett magszám, a kis méretű csomagolások kivételével;
                     
                  
                        9.
                     
                     
                        a tömeg feltüntetése esetén, és amennyiben drazsírozó anyag vagy egyéb szilárd adalékanyag használatára került sor, az adalékanyag jellege, valamint a tiszta vetőmag tömegének a teljes tömeghez viszonyított hozzávetőleges aránya;
                     
                  
                        10.
                     
                     
                        a növényi szaporítóanyagokon alkalmazott növényvédő szerekre vonatkozó, az 1107/2009/EK európai parlamenti és tanácsi rendelet (1) 49. cikkének (4) bekezdésében előírt információk;
                     
                  
                        11.
                     
                     
                        a csírázási arány, amennyiben e rendelet 6. cikkének (13) bekezdése szerint az ökológiai heterogén anyag nem felel meg a csírázási arányra vonatkozó feltételeknek.
                     
                  B.   Az A.1. pontban említett megnevezés nem okozhat nehézséget a felhasználóknak a felismerés vagy a reprodukálás tekintetében, és nem lehet:
            
                        a)
                     
                     
                        azonos vagy összetéveszthető egy olyan megnevezéssel, amely alatt ugyanazon vagy egy közeli rokonságban álló faj másik fajtájának vagy ökológiai heterogén anyagának nevét bejegyezték a növényfajták hivatalos nyilvántartásába vagy az ökológiai heterogén szaporítóanyagok jegyzékébe;
                     
                  
                        b)
                     
                     
                        azonos vagy összetéveszthető olyan egyéb megjelölésekkel, amelyeket a mindennapi áruforgalomban használnak, vagy amelyeket más jogszabályok értelmében szabadon kell hagyni;
                     
                  
                        c)
                     
                     
                        megtévesztő vagy összetévesztésre alkalmas az ökológiai heterogén anyag jellemzői, értéke vagy fajtaazonossága, illetve a nemesítő kiléte tekintetében.
                     
                  
               (1)  Az Európai Parlament és a Tanács 1107/2009/EK rendelete (2009. október 21.) a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).
         
      
      
         
            II. MELLÉKLET
            
               A VETŐMAG MAXIMÁLIS MENNYISÉGE KIS MÉRETŰ CSOMAGOLÁSBAN, A 7. CIKK (5) BEKEZDÉSÉBEN EMLÍTETTEK SZERINT
            
            
                        
                           Faj
                        
                     
                     
                        
                           A vetőmag maximális nettó tömege (kg)
                        
                     
                  
                        Takarmánynövények
                     
                     
                        10
                     
                  
                        Répafélék
                     
                     
                        10
                     
                  
                        Gabonafélék
                     
                     
                        30
                     
                  
                        Olaj- és rostnövények
                     
                     
                        10
                     
                  
                        Vetőburgonya
                     
                     
                        30
                     
                  
                        Zöldségvetőmag:
                     
                     
                         
                     
                  
                        Pillangósvirágúak
                     
                     
                        5
                     
                  
                        Hagyma, turbolya, spárga, mángold, cékla, tarlórépa, görögdinnye, sütőtök, csillagtök, sárgarépa, retek, feketegyökér, spenót, galambbegysaláta
                     
                     
                        0,5
                     
                  
                        Minden egyéb zöldségfaj
                     
                     
                        0,1